Solmaz bir bahar kimi

Solmaz bir bahar kimi — rejissor Cahangir Həsənağanın filmi.

 Məzmun 
Film Azərbaycanın görkəmli dramaturqu Cəfər Cabbarlının anadan olmasının 80 illiyinə həsr edilmişdir.

1934-cü ildə SSRİ yazıçılarının I qurultayında C.Cabbarlı da iştirak etmişdir. Filmdə biz onu Moskvada yazıçı Maksim Qorki ilə gəzən qurultay iştirakçıları arasında görürük. Bu görüşü əks etdirən xronikal lentdən ilk dəfədir ki, kinoda istifadə olunur. Sonrakı kinokadrda eynək arxasında qaynar gözlər görünür. C.Cabbarlı görkəmli kino xadimi Vsevolod Pudovkinlə söhbət edir. Bu epizod "Sevil" bədii filminin çəkilişi vaxtı lentə alınmışdır.

Filmə "1905-ci ildə" dramından, "Od gəlini" pyesindən, "Sevil" tamaşasından parçalar, "Sevil" və ""Almaz" filmlərindən fraqmentlər daxil edilmişdir.

Kinoda Sevil və Almaz rollarının ifaçısı, akademik İzzət Oruczadə, yazıçı Mirzə İbrahimov, aktyor Ağasadıq Gəraybəyli və başqaları C.Cabbarlı haqqında söhbət açırlar. Filmdə dramaturqun ev-muzeyi, onun müxtəlif illərdə buraxılmış kitabları, haqqında yazılmış elmi əsərlər, monoqrafiyalar da öz əksini tapmışdır.

 Festivallar və mükafatlar 
 1980-ci ildə Azərbaycan Komsomolu Mükafatına layiq görülmüşdür.
 2013-cü ildə filmin rejissoru Cahangir Zeynallı Cəfər Cabbarlı mükafatına layiq görülmüşdür.

 Filmin heyəti 
 Film üzərində işləyənlər 
Rejissor: Cahangir Həsənağa (Zeynallı)
Rejissor assisenti: Maarif Məhərrəmbəyli
Ssenari müəllifi : Seyfəddin Dağlı
Operator: Şərif Şərifov, Tofiq Sultanov
Rəssam: Fikrət Əhədov
Səs operatoru: Şamil Kərimov
Quraşdırılmış çəkilişlərin operatoru: Aleksandr Milov

 İstinadlar 

 Mənbə 
 Азербайджанской ССР кинематография. Кино: Энциклопедический словарь / Гл. ред. С. И. Юткевич; Редкол.: Ю. С. Афанасьев, В. Е. Баскаков, И. В. Вайсфельд и др. — Москва: Советская энциклопедия, 1987. — стр. 13.
 Azərbaycan Respublikası Mədəniyyət Nazirliyi. C.Cabbarlı adına "Azərbaycanfilm" kinostudiyası. Aydın Kazımzadə. Bizim "Azərbaycanfilm". 1923-2003-cü illər. Bakı: Mütərcim, 2004.- səh. 235-258.
 Azərbaycan Milli Ensiklopediyası: Azərbaycan. Ramiz Məmmədov. Kino. Azərbaycan Milli Ensiklopediyası Elmi Mərkəzi, 2007.- səh. 815.

Kateqoriya:Şəxslər haqqında filmlər
Kateqoriya:Cəfər Cabbarlı haqqında filmlər
Kateqoriya:1979-cu ilin Azərbaycan filmləri
Kateqoriya:Bioqrafik filmlər
Kateqoriya:Qısametrajlı sənədli filmlər